Rikunarita-ORG/Wikinium huggingface dataset:
# Δοκίμιο

Το **δοκίμιο** ορίζεται ως **πεζόκείμενοπεριορισμένης συνήθως εκτάσεως**, που πραγματεύεται συγκεκριμένο θέμα χωρίς να το εξαντλεί, εκφράζει τις προσωπικές απόψεις του γράφοντος και δεν ταυτίζεται ούτε με λογοτεχνικά κείμενα ούτε με εμπεριστατωμένες μελέτες.

Οι Scholes και Klaus στα "Στοιχεία του δοκιμίου" κατατάσσουν το δοκίμιο στα λογοτεχνικά είδη μαζί με το πεζογράφημα, το θεατρικό έργο και το ποίημα, επισημαίνοντας παράλληλα ότι "η πειθώ βρίσκεται στο κέντρο όλων των δοκιμίων", άλλοτε φανερά και άλλοτε συγκεκαλυμμένα. Ορίζουν τέσσερα είδη δοκιμίου, το δοκίμιο πειθούς (αποδεικτικό δοκίμιο), το αφηγηματικό δοκίμιο, το δραματικό και το στοχαστικό δοκίμιο.

Το δοκίμιο γενικότερα είναι ένα μικρό μελέτημα, το οποίο αναφέρεται σε κάποιο θέμα που μέχρι στιγμής δεν έχει λυθεί. Για το λόγο αυτό ο δοκιμιογράφος πρέπει να προσπαθήσει να δημιουργήσει απορίες στον αναγνώστη και να τον ωθήσει να ερευνήσει κι ο ίδιος το θέμα του.

Αν και υπάρχουν πολλά είδη δοκιμίων, συνηθίστηκε να θεωρούνται ως δοκίμια τα μελετήματα που έχουν φιλοσοφικό, κοινωνικό, πολιτικό, ηθικό, επιστημονικό, τεχνοκριτικό, θεολογικό και φιλολογικό περιεχόμενο.

Ως σπουδαιότεροι δοκιμιογράφοι της Νεοελληνικής Λογοτεχνίας θεωρούνται οι: Γεώργιος Θεοτοκάς, Ευάγγελος Παπανούτσος, Χρήστος Μαλεβίτσης, Αιμίλιος Χουρμούζιος, Άγγελος Τερζάκης, Πέτρος Χάρης, Μάρκος Αυγέρης και Ανδρέας Καραντώνης, Γεράσιμος Αλεξανδράτος.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Δοκίμιο στο Wikimedia Commons
* Λεξιλογικός ορισμός του δοκίμιο  στο Βικιλεξικό
# RFC

Ο Στιβ Ντ. Κρόκερ, συγγραφέας αρκετών εγγράφων RFC, συμπεριλαμβανομένου της πρώτης RFC.
**Requests for Comments** (**Αίτηση Σχολιασμού** - **RFC**) είναι μια σειρά δημοσιεύσεων ως κείμενα (έγγραφα) και σημειώσεις από τους πρωτεύοντες φορείς τεχνικής ανάπτυξης και τυποποίησης του Διαδικτύου (παλιότερα το δίκτυο ARPANET), ξεκινώντας από το 1969. Ο πιο αξιοσημείωτος τέτοιος φορέας είναι η Εντελταμένη Ομάδα Τεχνολογίας Internet (IETF).

Μία RFC συγγράφεται ατομικά ή από ομάδες μηχανικών και επιστήμονες υπολογιστών σε μορφή υπομνήματος, περιγράφοντας μεθόδους, συμπεριφορές, έρευνα, ή καινοτομίες που είναι εφαρμόσιμες στη λειτουργία του διαδικτύου και των με αυτό διασυνδεδεμένων συσκευών του. Υποβάλλεται είτε για ομότιμη αναθεώρηση, είτε για να μεταφέρει νέες έννοεις, πληροφορίες ή, περιστασιακά, μηχανικό χιούμορ.

Οι σημειώσεις μέσα στις σειρές RFC, αφορούν πολλά θέματα πάνω στη δικτύωση υπολογιστών, συμπεριλαμβανομένων πρωτοκόλλων, διαδικασιών, προγραμμάτων, ιδεών, απόψεων ακόμα και χιούμορ. Τα επίσημα έγγραφα προδιαγραφών της σουίτας πρωτοκόλλου Διαδικτύου που καθορίζονται από την *Εντελταμένη Ομάδα Τεχνολογίας Internet* και την *Ομάδα Οδήγησης Εφαρμοσμένης Μηχανικής Διαδικτύου* (*Internet Engineering Steering Group*, IESG) καταγράφονται και δημοσιεύονται ως πρότυπα RFCs. Κατά συνέπεια, η διαδικασία δημοσιεύσεων RFC παίζει έναν σημαντικό ρόλο στη διαδικασία προτύπων Διαδικτύου.

## Δείτε επίσης

* Τυποποίηση

## Παραπομπές

## Εξωτερικοί σύνδεσμοι

* Σελίδα του IETF για το RFC
* Επίσημος εκδότης RFC
# Pong

Το Pong είναι ένα αθλητικό παιχνίδι arcade βασισμένο στην επιτραπέζια αντισφαίριση (πινγκ-πονγκ), με απλά δισδιάστατα γραφικά, που κατασκευάστηκε από την Atari και κυκλοφόρησε αρχικά το 1972. Πρόκειται για ένα από τα πρώτα παιχνίδια arcade. Δημιουργήθηκε από τον Άλαν Άλκορν ως εκπαιδευτική άσκηση που του ανέθεσε ο συνιδρυτής της Atari, Νόλαν Μπούσνελ, αλλά ο Μπούσνελ και ο συνιδρυτής της Atari, Τεντ Ντάμπνεϊ, εξεπλάγησαν από την ποιότητα της εργασίας του Alcorn και αποφάσισαν να κατασκευάσουν το παιχνίδι. Ο Μπούσνελ βασίστηκε στην ιδέα του παιχνιδιού σε ένα ηλεκτρονικό παιχνίδι πινγκ-πονγκ που περιλαμβανόταν στο Magnavox Odyssey, την πρώτη οικιακή κονσόλα βιντεοπαιχνιδιών. Ως απάντηση, η Magnavox μήνυσε αργότερα την Atari για παραβίαση πατέντας.

Οι δύο ρακέτες επιστρέφουν τη μπάλα μεταξύ τους.Οι πόντοι αναφέρονται στα άκρα της οθόνης.
Το Pong ήταν το πρώτο εμπορικά επιτυχημένο βιντεοπαιχνίδι και συνέβαλε στην καθιέρωση της βιομηχανίας βιντεοπαιχνιδιών μαζί με το Magnavox Odyssey. Αμέσως μετά την κυκλοφορία του, αρκετές εταιρείες άρχισαν να παράγουν παιχνίδια που μιμούνταν πιστά το gameplay του. Τελικά, οι ανταγωνιστές της Atari κυκλοφόρησαν νέους τύπους βιντεοπαιχνιδιών που παρέκκλιναν σε διαφορετικό βαθμό από την αρχική μορφή του Pong, και αυτό, με τη σειρά του, οδήγησε την Atari να ενθαρρύνει το προσωπικό της να προχωρήσει πέρα από το Pong και να παράγει η ίδια πιο καινοτόμα παιχνίδια.

Η Atari κυκλοφόρησε αρκετές συνέχειες του Pong που βασίζονταν στο gameplay του πρωτότυπου παιχνιδιού προσθέτοντας νέα χαρακτηριστικά. Κατά τη διάρκεια της χριστουγεννιάτικης περιόδου του 1975, η Atari κυκλοφόρησε μια οικιακή έκδοση του Pong αποκλειστικά μέσω των καταστημάτων λιανικής πώλησης Sears. Η οικιακή έκδοση ήταν επίσης εμπορική επιτυχία και οδήγησε σε πολυάριθμους κλώνους. Το παιχνίδι επανακυκλοφόρησε σε πολλές οικιακές και φορητές πλατφόρμες μετά την κυκλοφορία του. Το Pong αποτελεί μέρος της μόνιμης συλλογής του Ιδρύματος Σμιθσόνιαν στην Ουάσινγκτον, λόγω της πολιτιστικής του επίδρασης.

## Τρόπος παιχνιδιού

Το Pong είναι ένα δισδιάστατο αθλητικό παιχνίδι που προσομοιώνει το πινγκ-πονγκ. Οι παίκτες ελέγχουν κάθε ένας μία ρακέτα που κινείται οριζόντια κοντά στα άκρα της οθόνης, ενώ ένα μικρό κουτί (η μπάλα) κινείται μεταξύ τους. Στόχος του παιχνιδιού είναι να αποκρούσουν οι παίκτες την μπάλα με τις ρακέτες τους και να την στείλουν πίσω στον αντίπαλο. Αν η μπάλα περάσει τη ρακέτα ενός παίκτη και φτάσει στην αντίπερα πλευρά της οθόνης, ο αντίπαλος κερδίζει έναν πόντο. Ο παίκτης που πετύχει περισσότερους πόντους κερδίζει το παιχνίδι.

## Παραπομπές
# Απόχρωση

Απόχρωση στις κωδικοποιήσεις HSB/HSL του RGB
An image with the hues cyclically shifted in HSL space
The hues in this image of a painted bunting are cyclically rotated over time.
Η **απόχρωση** είναι μια από τις κύριες ιδιότητες και τα διάφορα είδη ενός χρώματος. Από τεχνική άποψη και πιο δυγκεκριμένα στο μοντέλο CIECAM02 ορίζεται ως "το βαθμό στο που ένα ερέθισμα μπορεί να περιγραφεί ως παρόμοιο ή διαφορετικό από τα ερεθίσματα που περιγράφονται ως κόκκινο, πράσινο, μπλε και κίτρινο" (οι οποίες σε ορισμένες θεωρίες της έγχρωμης όρασης ονομάζονται μοναδικές αποχρώσεις). Η απόχρωση μπορεί τυπικά να αναπαραστήσει ποσοτικά με ένα μόνο αριθμό, που συχνά αντιστοιχεί σε γωνιακή θέση γύρω από το κεντρικό ή ουδέτερο σημείο ή άξονα σε διάγραμμα συντεταγμένπου χώρου χρώματος (όπως χρωματικό διάγραμμα ή έγχρωμο τροχό, ή από το κυρίαρχο μήκος κύματος ή από το συμπληρωματικό χρώμα). Οι άλλες παράμετροι εμφάνισης χρώματος είναι η πολυχρωμία, ο κορεσμός, η φωτεινότητα και η διαφανότητα.

Μερικές αποχρώσεις χρωμάτων είναι οι παρακάτω:

* Μωβ: Φούξια
* Πράσινο: λαχανί
* Κόκκινο: Μπορντό,πορτοκαλοκόκκινο
* Κίτρινο: Ξανθό (χρώμα μαλλιών)
* Καφέ: Κάστανο (χρώμα μαλλιών), καφετί
* Άσπρο: Διαφανές,Ασημί
* Γαλάζιο: θαλασσί, Μπλε

## Παραπομπές
# Πύργος Γιουρήκα

| Πύργος Εύρηκα |
| --- |
| πολυόροφο κτήριο |
|  |
|  |
| Αρχιτεκτονική | μοντέρνα αρχιτεκτονική |
| Γεωγραφικές συντεταγμένες | 37°49′18″S 144°57′52″E |
| Διοικητική υπαγωγή | City of Melbourne |
| Χώρα | Αυστραλία |
| Έναρξη κατασκευής | Οκτώβριος 2006 |
| Ολοκλήρωση | 11  Οκτωβρίου 2006 |
| Ύψος | 297,3 μέτρα |
| Όροφοι | 91 |
| Αρχιτέκτονας | Fender Katsalidis Architects |
|  Πολυμέσα |
| Δεδομένα () |

Ο **Πύργος Γιουρήκα** (αγγλ. *Eureka Tower*) είναι ουρανοξύστης με ύψος 297,3 μέτρα, που βρίσκεται στη συνοικία Σάουθμπανκ της Μελβούρνης, στην Αυστραλία.Τα σχέδια έγιναν από την αρχιτεκτονική εταιρεία της Μελβούρνης Fender-Κατσαλίδης.

Η κατασκευή άρχισε τον Αύγουστο του 2002 και ο Πύργος εγκαινιάσθηκε επισήμως στις 11 Οκτωβρίου 2006. Το κτήριο περιλαμβάνει 556 διαμερίσματα, που εξυπηρετούνται από 13 ανελκυστήρες. Ο 88ος όροφος (ορθότερα το 88ο επίπεδο) διαθέτει εξέδρα παρατήρησης και ο 89ος εστιατόριο, μπαρ και χώρο εκδηλώσεων.

Ο Πύργος Γιουρήκα ήταν το υψηλότερο κτήριο κατοικιών στο κόσμο ως προς το τελευταίο όροφο, μέχρι που τον ξεπέρασαν το Ocean Heights και ο Πύργος HHHR (ο «Μπλε Πύργος») του Ντουμπάι. Μέχρι το 2020 ήταν το υψηλότερο κτήριο της Μελβούρνης, ενώ σήμερα είναι το δεύτερο υψηλότερο μετά το Australia 108. Είναι ακόμη το τρίτο υψηλότερο όλης της Αυστραλίας, μετά και από τον Πύργο Q1 στο Κουίνσλαντ.

## Παραπομπές
# Iveco

Iveco|  |
|  |
| Νομική μορφή | società per azioni |
| Κλάδος | βιομηχανία αυτοκίνησης |
| Ίδρυση | 1975 |
| Ιδρυτής | Fiat Group |
| Έδρα | Τορίνο, Ιταλία |
| Προϊόντα | Φορτηγό, λεωφορείο και light commercial vehicle |
| Μητρική | CNH Industrial και Iveco Group |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|      |
|  Πολυμέσα |
| δεδομένα () |

Η **Iveco S.p.A.**, αρκτικόλεξο για το Industrial Vehicles Corporation, είναι ιταλική πολυεθνική εταιρεία κατασκευής οχημάτων με έδρα το Τορίνο της Ιταλίας. Σχεδιάζει και κατασκευάζει ελαφρά, μεσαία και βαρέα επαγγελματικά οχήματα. Το όνομα IVECO εμφανίστηκε για πρώτη φορά το 1975 μετά από συγχώνευση ιταλικών, γαλλικών και γερμανικών εμπορικών σημάτων.

Τα εργοστάσιά της βρίσκονται στην Ευρώπη, την Κίνα, την Αυστραλία και τη Λατινική Αμερική και διαθέτει περίπου 5.000 σημεία πώλησης και σέρβις σε περισσότερες από 160 χώρες. Η παγκόσμια παραγωγή της εταιρείας ανέρχεται σε περίπου 150.000 επαγγελματικά οχήματα με κύκλο εργασιών περίπου 10 δισεκατομμυρίων ευρώ..

Η εταιρεία αποσχίστηκε από την CNH Industrial την 1η Ιανουαρίου 2022.

## Παραπομπές
# Αγγλικανική Εκκλησία της Αυστραλίας

|  |
| --- |
| **Αγγλικανική Εκκλησία της Αυστραλίας** |
|  *Το έμβλημα της Αγγλικανικής Εκκλησίας της Αυστραλίας* |
| **Κατάταξη** | Προτεσταντική, Καθολική |
| **Θεολογία** | Αγγλικανική |
| **Ιδρυτής** |  |
| **Ανεξαρτησία/'Ιδρυση** |  |
| **Προκαθήμενος** | Φίλιπ Άσπιναλ, Αρχιεπίσκοπος του Μπρισμπέιν |
| **Έδρα** | Μπρισμπέιν, Αυστραλία |
| **Περιοχή** | Αυστραλία |
| **Πιστοί** | 3,108,241 |
| **Δικτυακός τόπος** | anglican.org.au/ |

Η **Αγγλικανική Εκκλησία της Αυστραλίας** είναι μέλος της εκκλησιαστικής Αγγλικανικής Κοινωνίας και είναι το πολυπληθέστερο δόγμα στην Αυστραλία μετά την Ρωμαιοκαθολική Εκκλησία. Μέχρι το 1981 ονομαζόταν *Εκκλησία της Αγγλίας στην Αυστραλία και την Τασμανία*.

## Ιστορικό

Όταν το 1787 ήρθαν στην Αυστραλία τα πρώτα πλοία με κατάδικους, ο αιδεσιμότατος Ρίτσαρντ Τζόνσον ήταν ο επίσημος ιερέας των ναυτών και των καταδίκων οι οποίοι αποτέλεσαν τους πρώτους αποίκους της Νέας Νότιας Ουαλίας. Το 1825 εκλέγεται ο πρώτος αρχιδιάκονος Αυστραλίας υπό τη δικαιοδοσία του επισκόπου Καλκούτας. Το 1836 εκλέγεται ο πρώτος επίσκοπος Αυστραλίας, ενώ το 1842 ιδρύεται η επισκοπή Τασμανίας. Το 1847 η Αυστραλία χωρίζεται σε 4 επισκοπές: (Σίδνεϊ, Μελβούρνη, Νιουκάστλ και Αδελαΐδα). Τα επόμενα 80 χρόνια οι επισκοπές ανήλθαν σε 25.

Τον Ιανουάριο του 1962 η Αγγλικανική Εκκλησία Αυστραλίας κηρύχτηκε αυτοκέφαλη και απέκτησε δικό της αρχιεπίσκοπο. Σήμερα η Αυστραλία έχει 23 Αγγλικανικές επισκοπές που περιέρχονται σε 5 επαρχίες, χωρίς να συνυπολογίζεται η Τασμανία.

Σύμφωνα με την απογραφή του 2006, στην Αυστραλία κατοικούν 3.718.241 Αγγλικανοί, οι οποίοι αντιστοιχούν στο 18.7% του συνολικού πληθυσμού.

## Επαρχίες και Επισκοπές

* Επαρχία Νέας Νότιας Ουαλίας (κυριότερες επισκοπές: Αρμιντέιλ , Μπάθουρστ, Καμπέρας)
* Επαρχία Κουίνσλαντ (κυριότερες επισκοπές: Μπρίσμπεϊν, Βόρεια Επικράτεια)
* Επαρχία Νότιας Αυστραλίας (κυριότερες επισκοπές: Αδελαΐδα )
* Επαρχία Βικτόριας (κυριότερες επισκοπές: Μελβούρνης)
* Επαρχία Δυτικής Αυστραλίας (κυριότερες επισκοπές: Περθ)
* Επαρχία Τασμανίας

## Εξωτερικοί σύνδεσμοι

* Επίσημη σελίδα της Αγγλικανικής Εκκλησίας της Αυστραλίας
# OpenStreetMap

Λογότυπο του OpenStreetMap
Το **OpenStreetMap** (OSM) είναι ένας χάρτης με ελεύθερη άδεια ο οποίος αναπτύσσεται από μια κοινότητα εθελοντών που συνεισφέρουν και διατηρούν δεδομένα σχετικά με δρόμους, μονοπάτια, καφετέριες, σιδηροδρομικούς σταθμούς, και πολλά περισσότερα, σε όλον τον κόσμο. Οι συνεισφέροντες χρησιμοποιούν αεροφωτογραφίες, συσκευές GPS, και τοπικούς χάρτες χαμηλής τεχνολογίας για να σιγουρευτούν πως το OSM είναι ακριβής και ενημερωμένο στο μικρότερο δυνατό επίπεδο. Μέχρι το 2012 είχαν συνεισφέρει στη δημιουργία του πάνω από 500.000 άνθρωποι.

Το OpenStreetMap έχει ελεύθερα δεδομένα που διατίθενται με άδεια Open Data Commons Open Database License (ODbL), τα οποία μπορεί να χρησιμοποιήσει κανείς για οποιονδήποτε σκοπό, εφόσον μνημονευθεί το OpenStreetMap και οι συνεισφέροντές του. Η προσαρμογή και αξιοποίηση των δεδομένων επιτρέπεται μόνο υπό την ίδια άδεια χρήσης. Τα δεδομένα διατίθενται με την άδεια Creative Commons Attribution-ShareAlike 2.0 license (CC BY-SA).

Η φιλοξενία του υποστηρίζεται από το το UCL VR Centre, το Imperial College του Λονδίνου, την Bytemark Hosting, και άλλους συνεργάτες.

Δημιουργήθηκε το 2004 από τον Στηβ Κόουστ (Steve Coast) όταν αυτός ήταν 24 ετών.

## Εξωτερικοί σύνδεσμοι

*  η ιστοσελίδα του χάρτη

## Αναφορές
# Θερινοί Ολυμπιακοί Αγώνες 1996

Αγώνες της 26ης Ολυμπιάδας|  |
| Διοργανώτρια |  Ατλάντα, ΗΠΑ |
| Σύνθημα | Ο εορτασμός της Χιλιετίας |
| Χώρες | 197 |
| Αθλητές | 10.320 |
| Αγωνίσματα | 271 σε 26 αθλήματα |
| Τελετή έναρξης | 19 Ιουλίου 1996 (1996-07-19) |
| Τελετή λήξης | 4 Αυγούστου 1996 (1996-08-04) |
| Κήρυξη έναρξης |  Πρόεδρος Μπιλ Κλίντον |
| Κήρυξη λήξης |  Πρόεδρος της ΔΟΕ Χουάν Αντόνιο Σαμαράνκ |
| Όρκος αθλητών |  Τερέζα Έντουαρντς |
| Όρκος κριτών |  Χομπι Μπίλινγκσλεϊ |
| Όρκος προπονητών |  Χομπι Μπίλινγκσλεϊ |
| Αφή της Φλόγας |  Μοχάμεντ Άλι |
| Στάδιο | Ολυμπιακό Στάδιο |
| Θερινοί |
|

| <  Βαρκελώνη 1992  |  Σίδνεϋ 2000  > |
| --- | --- |

 |
| Χειμερινοί |
|

| <  Λίλλεχάλμερ 1994  |  Ναγκάνο 1998  > |
| --- | --- |

 |

Το Ολυμπιακό Στάδιο της Ατλάντα
Οι **Θερινοί Ολυμπιακοί Αγώνες 1996**, γνωστοί και ως **Αγώνες της 26ης Ολυμπιάδας**, ήταν μία διεθνής αθλητική διοργάνωση που έλαβε χώρα στην Ατλάντα των Ηνωμένων Πολιτειών Αμερικής. Αυτή ήταν η 26η διοργάνωση Θερινών Ολυμπιακών Αγώνων υπό την αιγίδα της Διεθνούς Ολυμπιακής Επιτροπής (ΔΟΕ).

Οι Ολυμπιακοί Αγώνες της Ατλάντα θεωρούνται οι πλέον εμπορευματικοποιημένοι στην ιστορία του θεσμού. Τα χρήματα που συγκέντρωσε η οργανωτική επιτροπή από τηλεοπτικά δικαιώματα, χορηγούς, εισιτήρια ανήλθαν στο ποσό των δύο δισεκατομμυρίων τριακοσίων εκατομμυρίων δολαρίων (2.300.000.000).

Συνολικά 26 νέα κράτη, έκαναν την πρώτη τους εμφάνιση, ως κυρίαρχα κράτη, εκ των οποίων, τα εξής πρώτα 12 είναι, είναι από διαφορετικές ηπείρους: Μπουρούντι, Πράσινο Ακρωτήριο, Κομόρες, Δομινίκα, Γουινέα Μπισσάου, ΠΓΔΜ, Ναουρού, Κράτος της Παλαιστίνης, Άγιος Χριστόφορος και Νέβις, Αγία Λουκία και Σάο Τομέ και Πρίνσιπε, αλλά και η Νέα Γιουγκοσλαβία (η οποία απαρτιζόταν από τη Σερβία και το Μαυροβούνιο). Οι δώδεκα χώρες της πρώην ΕΣΣΔ, που έκαναν την πρώτη τους εμφάνιση, στους Θερινούς Ολυμπιακούς Αγώνες, του 1996 (μετά τους Χειμερινούς Ολυμπιακούς Αγώνες του 1994 στο Λιλεχάμερ της Νορβηγίας) ήταν: Αζερμπαϊτζάν, Τατζικιστάν, Τουρκμενιστάν, Αρμενία, Λευκορωσία, Γεωργία, Καζακστάν, Κιργιζία, Μολδαβία, Ουζμπεκιστάν, Ουκρανία και Ρωσία. Η Τσεχία και η Σλοβακία, συμμετείχαν επίσης για πρώτη φορά, στους Ολυμπιακούς της Ατλάντας, ως κυρίαρχα κράτη, μετά τη Διάλυση της Τσεχοσλοβακίας.

## Επιδόσεις ανά χώρα

### Ελλάδα

Η Ελλάδα κέρδισε 4 χρυσά και 4 αργυρά μετάλλια. Οι χρυσοί Ολυμπιονίκες ήταν ο Πύρρος Δήμας, ο Κάχι Καχιασβίλι, ο Νίκος Κακλαμανάκης και ο Ιωάννης Μελισσανίδης. Τα αργυρά μετάλλια κατέκτησαν οι:Λεωνίδας Κόκκας, Βαλέριος Λεωνίδης, Λεωνίδας Σαμπάνης και

## Πίνακας μεταλλίων

|  Θέση  | Χώρα | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 |  ΗΠΑ | 44 | 32 | 25 | 101 |
| 2 |  Ρωσία | 26 | 21 | 16 | 63 |
| 3 |  Γερμανία | 20 | 18 | 27 | 65 |
| 4 |  Κίνα | 16 | 22 | 12 | 50 |
| 5 |  Γαλλία | 15 | 7 | 15 | 37 |
| 6 |  Ιταλία | 13 | 10 | 12 | 35 |
| 7 |  Αυστραλία | 9 | 9 | 23 | 41 |
| 8 |  Κούβα | 9 | 8 | 8 | 25 |
| 9 |  Ουκρανία | 9 | 2 | 12 | 23 |
| 10 |  Νότια Κορέα | 7 | 15 | 5 | 27 |

## Παραπομπές

## Εξωτερικοί σύνδεσμοι

* Επίσημος ιστότοπος